1. **AUREL BURCEA**

Aurel Burcea, paralizat de la gât în jos de 24 de ani, a depăşit perioadele în care se considera "bun de nimic" şi a creat o comunitate unită prin intermediul revistei "Împreună", publicaţie lunară care ajunge gratuit la 2.800 de persoane cu handicap. Povestea omului care scrie acum cu dosul degetului mic şi reuşeşte să “ţină” o revistă de aproape şapte ani.   
  
**Pentru mai multe detalii:** <http://www.evz.ro/detalii/stiri/editor-de-revista-cu-viata-stransa-in-pumn-886233.html>

1. **TEDDY NECULA**

Tedy Necula (25 de ani) este un regizor tânăr din Bucureşti care suferă de tetrapareză, o boală locomotorie care, însă, nu l-a oprit dintr-un drum pe care mulţi şi-ar dori să-l bată. Munca sa e reprezentată de filme documentare şi de ficţiune, precum şi de reclame sociale şi videoclipuri muzicale. A lucrat până acum cu UNICEF, Salvaţi Copiii, Fundaţia Blue Heron, JRC Germania şi cu alte 15 fundaţii pentru spoturi tv.

**Pentru mai multe detalii:** <http://adevarul.ro/news/bucuresti/tedy-necula-regizor-handicap-1_52fce218c7b855ff5650204a/index.html>

1. **IULIAN CRACIUN –** am adaptat textul scris de el

Iulian Craciun suferă de “Atrofie Spinala Musculara Tip 3″ si se deplasează cu ajutorul prietenilor intr-un scaun cu rotile. Are 34 de ani, este din Ploiesti, a facut facultatea in Bucuresti, la Politehnica, si dupa absolvire a ramas în capitală.

## Ce a realizat pana acum in viata:

* A ajutat mii de romani sa castige mai mult de la viata prin Educatia informal
* Este fondatorul celei mai mari platforma educationale alternative din Romania ([STARTEVO](http://startevo.com)) unde persoane care au demonstrat ceva in viata ajuta pe cei care vor sa evolueze. Sfaturi practice in business si de viata, orientare in cariera, motivarea tinerilor. A discutat cu tineri in licee si facultati, a facut evenimente cu invitati de marca din Romania, a creat primul Sistem National de Mentorat din Romania. A filmat povestile de succes ale diverselor personalitati, din diverse domenii de activitate, toate acestea pentru a oferi un model in viata tinerilor debusolati, pentru a intermedia accesul la cei care deja au reusit. StartEvo este proiectul sau de suflet, care i-a permis pana acum sa ajute mii de oameni la nivel national!
* Pe langa StartEvo, a mai facut si un site de educatie civica: “Romane, fii mai neamt!” care a primit sustinerea a peste 400 de bloggeri, precum si implicarea sa in diverse alte proiecte cu asociatii non-guvernamentale, in domeniul educatiei.
* A facut o firma de IT. Este mica, dar puternica, cu clienti foarte cunoscuti: George Butunoiu, Steaua Bucuresti, Automobile Bavaria, etc. Se ocupa de dezvoltarea de soft si situri.  
  A fost pionier in multe domenii: a creat primul sistem de rezervari online de turism in Romania inca din facultate. A implementat sisteme informatice in banci si companii mari. A dezvoltat sisteme de gestiune.

**Pentru mai multe detalii:** <http://www.iuliancraciun.com/povestea-mea/>

1. Povestea lui **COSTEL** este in varianta video.

**Pentru mai multe detalii:** <http://www.gandul.info/reportaj/ei-merita-romania-povestea-lui-costel-timisoreanul-care-fara-picioare-si-o-mana-ne-invata-pe-toti-ca-viata-trebuie-traita-cu-orice-pret-reportaj-video-10343299>

## VASILE STOICA

## - Prima persoana care a facut inconjurul lumii in fotoliu rulant

Vasile Stoica s-a nascut in luna iunie a anului 1970 la Maguri-Racatau, judetul Cluj, intr-o familie saraca si numeroasa, trei surori si patru frati, el fiind al patrulea nascut.

Diagnosticul la nastere a fost: paraplegie congenitala.

De la varsta de un an, pana la sapte ani, a stat mai mult prin spitale, suportand treisprezece operatii la membrele inferioare. Din pacate, acestea nu l-au ajutat, el fiind condamnat sa-si petreaca tot restul vietii intr-un scaun cu rotile.

Copilaria si-a petrecut-o la Caminul Şcoala nr. 9 din Jucu de Sus, judetul Cluj, unde pana la varsta de 14 ani nu a avut acces la un carucior cu rotile. Vasile Stoica se defineste in perioada aceea ca fiind un ?tarator?- asa erau denumiti copii de la Jucu care nu se puteau deplasa decat cu ajutorul mainilor, neavand carucioare.

In anul 1985, moare tatal lui Vasile, cel care intretinea intreaga familie.

In anul 1991 Vasile Stoica absolva Şcoala de Arta, sectia pictura din Lugoj. Talentul lui la pictura incepe sa fie apreciat din ce in ce mai mult, participa la expozitii si incearca sa se intretina pictand.

In 1992 incepe sa practice sportul in fotoliu rulant.

In primavara anului 1993 este invitat sa participe la Conferinta Europeana a Persoanelor cu Handicap care avea loc in Siofok, Ungaria. Ca semn de prietenie decide sa faca traseul Lugoj-Siofok in carucior rulant. Parcurge 340 km. in 4 zile.

In august 1993 pleaca intr-un nou turneu, de data aceasta pana in Franta. MARATONUL CURAJULUI a insemnat 3400 km. strabatuti solitar in carucior rulant intr-o perioada de 40 de zile. Traverseaza Ungaria, Austria, Germania si Franta. Obiectivul acestui maraton era participarea la Conferinta Nationala a asociatiei Bugies de Noel, traseul reprezentand un semn al multumimrii si prieteniei pentru toate persoanele si asociatiile care au ajutat persoanele cu handicap din Romania.

In Franta este primit de doamna Danielle Mitterand la Palatul Elisee.

Intors in tara, incepe sa se antreneze si participa la tot mai multe competitii sportive pentru persoane cu handicap. In scurt timp devine campion national la probele de viteza si rezistenta.

In anul 1995 se decide sa plece intr-un nou traseu, de data aceasta un tur al lumii in fotoliu rulant, pentru a ajunge la Atlanta, cu ocazia deschiderii Jocurilor Paralimpice. Porneste in 15 mai 1995 din Bucuresti. Traverseaza Romania, Ungaria, Slovacia, Polonia, Suedia, Danemarca, Germania, Olanda, Belgia si Franta. Din pacate, la granita cu Spania este nevoit sa abandoneze proiectul, din lipsa de sponsori.

Deceptionat, dar nu invins, Vasile Stoica continua sa se antreneze si sa spere ca-si va indeplini visul.

Acesta va deveni realitate in perioada mai 1998 – mai 1999.

Vasile Stoica devine prima persoana cu handicap din Romania care face inconjurul lumii intr-un carucior cu rotile.

La sosirea in Romania Vasile Stoica este primit si apreciat de presedintele tarii din acel moment, domnul Emil Constantinescu.

Din anul 2000 Vasile Stoica traieste in Los Angeles unde continua sa uimeasca lumea lumea prin performantele sale sportive si artistice.

In anul 2001, Vasile Stoica stabileste un nou record mondial, care va aparea in Cartea Recordurilor. El este monitorizat in 20-21 octombrie 2001 pentru realizarea a 124 km pe pista de stadion (328 ture) in 19 ore. Vechiul record era de 24 de ore si apartinea unui canadian.

Incepand cu septembrie 2002 Vasile Stoica va incerca sa devina prima persoana cu handicap care va parcurge intregul bazin al fluviului Amazon. Aceasta Aventura va incepe pe varfurile Anzilor in Peru si se va sfarsi la gurile Amazonului, pe coasta braziliana.

Atat aventura pe Amazon, cat si povestea vietii lui Vasile Stoica vor fi subiectele a doua seriale apartinand unei serii de documentarii despre persoane cu handicap din intreaga lume, cu realizari extraordinare.

Prin tot ceea ce face, Vasile Stoica a reusit sa demonstreze, atat persoanelor cu handicap din Romania, cat si intregii lumi, faptul ca nici un obstacol al vietii nu l-a putut impiedica sa-si indeplineasca visele.

**Pentru mai multe detalii:** <http://www.onphr.ro/dizabilitatea/personalitati/vasile-stoica/>

1. **RALUCA AVRAM**

Raluca Avram este una dintre sportivele cu dizabilități intelectuale. Special Olympics România se mândrește cu ea, fiind o concurentă ageră la mersul pe zăpadă, o probă a Jocurilor de Iarnă din Coreea de Sud.

Raluca are 26 de ani și a absolvit pe rând Școala Specială nr 1 din localitate, dar și Școala de Arte și Meserii, cu specializarea tehnician horticultor. A terminat fiecare an ca premiantă, iar din 2010 s-a alăturat unui grup de alți tineri cu sindrom Down pentru a practica activități culturale sau sportive.

Se consideră un om normal și are ca pasiune artele culinare. Se remarcă printr-un spirit competițional foarte dezvoltat și abordează fiecare provocare cu spiritul de învingător.  Prezența ei la Jocurile de Iarnă ale sportivilor cu dizabilități intelectuale vine în mod logic după evoluția acesteia la diverse competiții regionale sau naționale.

**Pentru mai multe detalii:** <http://www.ziaruldesport.ro/articol_4012_zds_pg_0.htm>

1. **Trei povești**

**Prima poveste este cea a unei foste atlete, actrita si activista – Aimee Mullins.** Aimee s-a nascut fara peronee, oasele subtiri care, impreuna cu tibia si metatarsul, leaga genunchiul de glezna. Din acest motiv, ambele picioare i-au fost amputate de sub genunchi cand avea doar un an. Daca va imaginati insa ca asta a impedicat-o sa isi construiasca o viata extraordinara, va inselati.

Aimee a stabilit un record mondial in proba de alergari de la Jocurile Paralimpice de la Atlanta, alergand pe niste picioare prostetice pe care le-a botezat „picioare de cangur”, pentru forma lor neobisnuita, dar extrem de eficienta in alergare. Si mai spectaculos, a castigat in fata unor competitori care aveau un handicap la maini, nicidecum la picioare.

Mai tarziu, Aimee Mullins a absolvit Universitatea Georgetown cu o dubla specializare, istorie si diplomatie, si nu s-a oprit aici. A devenit model profesionist, prezentand pentru creatori celebri, precum Alexander McQueen (in a carui prezentare a purtat o pereche de picioare prostetice sculptate, adevarate opere de arta) si dovedind astfel ca frumusetea autentica nu cunoaste bariere. Aimee a cochetat si cu actoria, iar acum este o „portavoce” pentru oamenii cu disabilitati, tinand discursuri motivationale despre extraordinara frumusete pe care toti, in ciuda diferentelor dintre noi, o avem. **Aimee prezinta cu mandrie lumii cele 12 perechi de picioare prostetice, adevarate minuni tehnologice, care au transformat-o dintr-o persoana cu handicap intr-un om normal, frumos, admirat. Iata mai jos o** [**prezentare emotionanta**](http://www.ted.com/talks/aimee_mullins_prosthetic_aesthetics.html) **in care a fascinat audienta aratand cum handicapul poate deveni frumusete, slabiciunea putere iar neputinta independenta.**

**A doua poveste este cea a lui Caroline Casey.** Am urmarit-o vorbind la conferinta TED si m-a impresionat extraordinar pasiunea ei. Caroline pare a transmite „suflet” prin toti porii, iar energia care ii insoteste mesajul este aproape palpabila. La inceput, privind-o, nu iti poti da seama ca se intampla ceva neobisnuit cu ea. Abia cand povesteste ca, de fapt, nu poate vedea la mai mult de cativa centimetri, iti dai seama ca este diferita.

Caroline este, tehnic vorbind, orba, din cauza unui defect genetic. Insa ceea ce este aproapre incredibil, este ca ea insasi nu a stiut acest lucru pana la varsta de 17 ani cand, la un control oftalmologic, parintii si medicul i-au dat, in sfarsit, dureroasa veste. Familia ii ascunsese acest lucru toata viata, si toata lumea o tratase ca si cum ar fi fost un copil perfect normal. Caroline a mers la o scoala normala, si a facut aproape toate lucrurile pe care si alti copii de varsta ei le faceau. Niciodata nu a considerat ca are un handicap. Pana in ziua in care, impartasind medicului oftalmolog cat de nerabdatoare era sa aiba carnet de conducere, acesta, impreuna cu parintii, i-au dezvaluit „secretul”. Suferinta i-a fost cumplita. Insa a mers mai departe.

Caroline a lucrat ca si consultant pentru una din cele mai mari companii consultanta din lume, iar mai tarziu, a impresionat o lume intreaga parcurgand 1600 de km in India pe spatele unui elefant, Kanchi, intr-o campanie caritabila (Kanchi a inspirat si numele fundatiei pe care o conduce in prezent). Ca antreprenor social, a castigat nenumarate premii pentru eforturile (si reusitele!) sale de a schimba legislatia cu privire la persoanele cu handicap. Datorita ei, Irlanda (tara ei natala), are un cadru legislativ care deschide drumul profesional al persoanelor cu dizabilitati. Caroline a reusit sa determine mediul de business sa redefineasca „talentul”. Ea a dovedit ca „talent” si „dizabilitate” nu sunt antonime, iar sutele de companii unde este chemata sa vorbeasca despre leadership, management, cariera sau motivatie, au ascultat-o.

**Mesajul pe care Caroline il transmite cu atata pasiune este: „Priveste dincolo de propriile limite – vei descoperi o lume de posibilitati care nici nu credeai ca exista”.**

**Ce-a de-a treia poveste este a lui Nick Vujicic.** Nick a devenit deja celebru si este foarte posibil sa-l fi vazut deja pe internet. El s-a nascut cu un handicap echivalent cu o condamnare la moarte, pentru majoritatea oamenilor. Nick nu are nici brate si nici picioare. Cu toate astea, reuseste sa faca o multime de lucruri firesti pentru un om normal, dar care ar parea imposibile pentru cineva cu o asemenea dizabilitate – inoata, joaca golf, urca si coboara scarile, isi piaptana singur parul. Pe langa astea, Nick este un speaker motivational de foarte mare succes, si calatoreste in toata lumea vorbind oamenilor care, crede el, au cea mai mare nevoie de mesajul lui. Nick vorbeste in scoli, adolescentilor care trec prin cea mai complicata si confuza perioada a vietii, in inchisori, detinutilor care si-au pierdut speranta, dar si in organizatii, universitati, conferinte.

**Pentru mai multe detalii:** <http://www.alisanagnostakis.com/despre-vointa-curaj-si-pasiune-3-lectii-de-viata-de-la-oameni-care-si-au-depasit-limitele-revista-cariere-20-04-2011/>

1. **SORIN GIORGIAN IONESCU**

Sorin Giorgian Ionescu are o poveste de viață incredibilă. Distonia, ”boala corpului care nu te mai ascultă”, cu care a fost diagnosticat încă de mic copil, nu a reprezentat pentru el un împiediment în calea dezvoltării sale.

Sorin Giorgian Ionescu are o poveste de viață incredibilă. Distonia, ”boala corpului care nu te mai ascultă”, cu care a fost diagnosticat încă de mic copil, nu a reprezentat pentru el un împiediment în calea dezvoltării sale pe plan profesional, ci dimpotrivă, a folosit acest handicap pentru a-și promova abilităţile sale. La doar 26 de ani, sătmăreanul stabilit la Cluj Napoca se poate mândri cu prima carte intitulată „[diz] Abilităţi în experinţe“, dar și cu o asociaţie și un website cu tema “Distonia în România”, pentru a-i informa şi pe ceilalţi.

Sorin are doar 26 de ani, dar se poate mândri cu numeroase realizări, în ciuda handicapului cu care trăieşte. A iniţiat şi desfăşurat diferite iniţiative comunitare, atât în cadrul unei asociaţii non-profit cât şi individuale, şi-a exprimat trăirile într- o carte scrisă de el şi totodată a reuşit să înfiinţeze o asociaţie pentru sprijinirea celor ca şi el. Dizabilitatea de ordin funcţional cu care Sorin trăieşte de la vârsta de un an nu a reprezentat pentru el un impediment în calea realizării unei cariere profesionale. Dimpotrivă, a folosit acest lucru pentru a apăra drepturile şi pentru a promova abilităţiile pe care o persoană cu astfel de dizabilităţi le deţine.

Viaţa, pentru Sorin, a avut un start indecis. S-a născut cu triplă strangulare de cordon ombilical, după 24 de ore petrecute fără lichid amniotic. Acest cumul de evenimente nefericite au lăsat sechele la nivelul funcţionalităţii creierului, cu manifestări progresive. După 25 de ani a fost diagnosticat cu distonie generalizată, după zeci de alte diagnosticări ”probabile” şi tratamente aferente, fără rezultate. În prezent, Sorin este  încadrat în grad accentuat de handicap. Cel mai mare obstacol întâlnit, dar nu de netrecut pentru el, a fost reprezentat de mentalitatea societăţii cu privire la dizabilitate.

„Este o barieră invizibilă dar previzibilă, pe care am depăşit-o treptat cu suportul celor care se constituie în excepţia majorităţii. Mi-am construit propria condiţie socială plecând de jos, am urmat cursurile unei instituţii de învăţământ normale, m-am implicat fără a ţine cont de glasul răutacios al celor din jur, dar nu a fost mereu la fel de simplu“, mărturisește Sorin.

**Copilărie văzută cu alţi ochi**

Sorin a avut o altfel de copilărie datorită problemei de sănătate, deoarece înducea o dizabilitate mai deosebită decât cea cu care ochiul celor din jur era obişnuit, caracterizată prin mişcarea involuntară şi tremurul membrului superior drept.

„A fost greu deseori pentru că existau momente când trebuia să mă ascund de ceilalţi copii. A fost și uşor probabil datorită faptului că am crescut într-o comunitate mică, unde acceptarea condiţiei mele a fost mai facilă, mai uşor de digerat“, povesteşte Sorin, originar din Turț.

În ciuda acestor bariere, Sorin a jucat fotbal în echipa şcolii, a participat la concursuri, a fost întotdeauna printre cei mai buni, pentru că nu vroia să lase o aparenţă care avea să-i schimbe întregul traseu al vieţii. Sorin mărturisește că a avut parte de un sprijin necondiţionat din partea familiei, care uneori a suprasolicitat protecţia de care avea parte.

Copilăria s-a întrerupt brusc, o dată cu plecarea de la țară la oraș, când ruptura faţă de căminul familial s-a produs pentru continuarea studiilor şi când practic a luat frâiele vieţii în propriile mâini.

„Proveneam dintr-o familie modestă, iar partea financiară nu era la discreţia unor mofturi pe care le puteam avea, născute din dorinţele specifice vârstei adolescentine“, adaugă Sorin.

A rămas în întreţinerea părinţilor până în anul II de facultate, când a început să caute soluţii pentru a deveni independent. După eşecul obținerii unei reabilitări finaciare pe care a încercat-o în primul an de studii, plecând la muncă în străinătate, a început să lucreze în vacanţele de vară în diferite locuri de muncă pentru a compensa cheltuieliile din timpul şcolii. În acest fel a lucrat în cadrul unui spaţiu de joacă, la administrarea pistei de carting, a fost agent de markenting pentru pensii private, a lucrat chiar şi în amenajări interioare, atât cât situaţia medicală i-a permis. După terminarea studiilor superioare la Universitatea Babes Bolyai, Facultatea de Sociologie și Asistență Socială, Sorin a reuşit să devină independent din punct de vedere financiar. Şi-a găsit un job în domeniul social, dar a continuat să desfășoare activităţi de voluntariat  și proiecte sociale pe care de multe ori le susţinea din propriile resurse. În acest moment lucrează la propria fundație, dar și ca operator studii de piață la o firmă din Cluj Napoca.

**Pași mărunți spre succes**

Sorin mărturisește că a observat o mare problemă în ceea ce privește documentarea pe care un bolnav de distonie ar trebui să aibă unde să o facă. În acest sens, acesta a iniţiat demersul pentru înfiinţarea unei asociaţii care să aibă ca scop această nevoie, date fiind toate experienţele sale şi calvarul care s-a conturat în acest context cu privire la semnele multiple de întrebare pe care le-a avut şi care încă mai persistă cu privire la diagnosticare şi tratament. Aşa a luat naştere Asociaţia Distonia, prin intermediul căreia Sorin îşi propune să înceapă demersuri de lobby şi advocacy în mediul comunităţii medicale din România, dar şi în rândul societăţii cu privire la existenţa acestei boli şi problemele cu care se confruntă cei care sunt suferinzi.

„Vreau să aduc dizabilitatea într-o altă lumină în ochii oamenilor, arătând că şi aceste persoane pot mai mult decât prima impresie lasă să se vadă. Tot ceea ce fac sunt prin paşi mici, mărunţi, pentru că momentan sunt singur, însă încep să câştig încrederea celor din jur şi acest lucru îmi dă puterea de a merge mai departe şi încrederea că într-o zi voi reuşi, iar multe persoane vor avea un suport care să le facă viaţa puţin mai bună“, adaugă tânărul.

**Muncă = recunoaștere**

Realizările implicării lui în viaţa comunitătii nu au rămas fără ecou. Recunoaşterea din partea școlii a fost reprezentată de oportunitatea susţinerii unei prelegeri în cadrul unui seminar despre persoanele cu dizabilităţi, în cadrul facultăţii absolvite. Dar cea mai mare însemnătate în privinţa recunoaşterii realizărilor din domeniul social, povesteşte Sorin, vine din partea celor înspre care s-a îndreptat.

 „Este necuantificabil un zâmbet, o lacrimă, un sincer mulţumesc. În rândul cercurilor de oameni din care fac parte dizabilitatea este privită într-o altă ”lumină”. Se spune că înveţi să trăiești abia după moarte. Eu am experimentat acest lucru şi cred că drumul meu duce spre desăvârşirea vieţii. Boala de care sufăr nu cunoaşte vindecare, însă reprezintă un atu în lupta de a merge mai departe. Reprezintă destinul pe care Dumnezeu l-a scris în conştiinţa cu care m-a înzestrat, iar acesta trebuie dus la final, nu doar pentru mine, ci pentru cei mulţi, pentru învingători“, încheie Sorin G. Ionescu.

**Pentru mai multe detalii:** <http://transilvaniareporter.ro/comunitate/omul-care-a-transformat-handicapul-in-succes/>